CELEX: 32016D0588
Language: fi
Date: 2016-04-14 00:00:00
Title: Komission täytäntöönpanopäätös (EU) 2016/588, annettu 14 päivänä huhtikuuta 2016, tehokkaissa 12V:n vaihtovirtageneraattoreissa käytettävän teknologian hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (ETA:n kannalta merkityksellinen teksti)

16.4.2016   
            
            
               FI
            
            
               Euroopan unionin virallinen lehti
            
            
               L 101/25
            
         KOMISSION TÄYTÄNTÖÖNPANOPÄÄTÖS (EU) 2016/588,
   annettu 14 päivänä huhtikuuta 2016,
   tehokkaissa 12V:n vaihtovirtageneraattoreissa käytettävän teknologian hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 443/2009 (1) ja erityisesti sen 12 artiklan 4 kohdan,
   sekä katsoo seuraavaa:
   
               (1)
            
            
               Hakemus, jonka toimittaja Valeo Equipments Electriques Moteur toimitti 3 päivänä marraskuuta 2015 tehokkailla diodeilla varustetun tehokkaan Valeo-vaihtovirtageneraattorin hyväksymisestä, ja hakemus, jonka toimittaja Robert Bosch GmbH toimitti 10 päivänä kesäkuuta 2015 porttiohjatuilla diodeilla (MOS gated diodes, MGD), varustetun tehokkaan Bosch-vaihtovirtageneraattorin hyväksymisestä, on arvioitu asetuksen (EY) N:o 443/2009 12 artiklan, komission täytäntöönpanoasetuksen (EU) N:o 725/2011 (2) sekä asiakirjan ”Technical Guidelines for the preparation of applications for the approval of innovative technologies pursuant to Regulation (EC) No 443/2009” mukaisesti.
            
         
               (2)
            
            
               Valeon ja Boschin hakemuksissaan toimittamat tiedot osoittavat, että asetuksen (EY) N:o 443/2009 12 artiklassa sekä täytäntöönpanoasetuksen (EU) N:o 725/2011 2 ja 4 artiklassa tarkoitetut edellytykset ja arviointiperusteet täyttyvät. Näin ollen Valeon ja Boschin tehokkaat vaihtovirtageneraattorit olisi hyväksyttävä innovatiiviseksi teknologiaksi.
            
         
               (3)
            
            
               Komissio on hyväksynyt täytäntöönpanopäätöksillä 2013/341/EU (3), 2014/465/EU (4), (EU) 2015/158 (5), (EU) 2015/295 (6) ja (EU) 2015/2280 (7) kuusi hakemusta teknologiasta, jolla parannetaan vaihtovirtageneraattoreiden hyötysuhdetta. Kyseisten hakemusten arvioinnista sekä Valeon ja Boschin hakemuksista saatujen kokemusten perusteella on riittävällä tavalla ja kiistattomasti osoitettu, että 12 voltin (12 V) vaihtovirtageneraattori, jonka hyötysuhde on voimalaitteesta riippuen vähintään 73,4–74,2 prosenttia ja jonka massa on enintään 3 kg suurempi kuin vertailuvaihtovirtageneraattorin, täyttää asetuksen (EY) N:o 443/2009 12 artiklassa ja täytäntöönpanoasetuksessa (EU) N:o 725/2011 tarkoitetut perusteet ja että sillä saavutetaan vähintään 1 g CO2/km:n hiilidioksidipäästöjen vähennys verrattuna vertailuvaihtovirtageneraattoriin, jonka hyötysuhde on 67 prosenttia.
            
         
               (4)
            
            
               Sen vuoksi on asianmukaista antaa valmistajille mahdollisuus sertifioida hiilidioksidisäästöt, jotka saadaan kyseiset edellytykset täyttävistä 12 V -vaihtovirtageneraattoreista. Sen varmistamiseksi, että ainoastaan kyseiset edellytykset täyttäviä vaihtovirtageneraattoreita ehdotetaan sertifioitavaksi, valmistajan olisi toimitettava tyyppihyväksyntäviranomaiselle sertifiointihakemuksen liitteenä myös riippumattoman todentajan antama todentamisraportti, jossa vahvistetaan edellytysten täyttyminen.
            
         
               (5)
            
            
               Jos tyyppihyväksyntäviranomainen toteaa, ettei 12 V -vaihtovirtageneraattori täytä sertifioinnin edellytyksiä, hiilidioksidisäästöjen sertifiointia koskeva hakemus olisi hylättävä.
            
         
               (6)
            
            
               On asianmukaista hyväksyä testausmenetelmä, jolla määritetään 12 V -vaihtovirtageneraattoreilla saatavat hiilidioksidisäästöt.
            
         
               (7)
            
            
               Jotta voidaan määrittää 12 V -vaihtovirtageneraattorilla saatavat hiilidioksidisäästöt, on tarpeen vahvistaa vertailuteknologia, johon vaihtovirtageneraattori hyötysuhdetta verrataan. Saatujen kokemusten perusteella on asianmukaista pitää vertailuteknologiana 12 V -vaihtovirtageneraattoria, jonka hyötysuhde on 67 %.
            
         
               (8)
            
            
               12 V -vaihtovirtageneraattorista saatavat säästöt voidaan osoittaa osittain testillä, johon viitataan komission asetuksen (EY) N:o 692/2008 (8) liitteessä XII. Näin ollen on tarpeen varmistaa, että tämä mahdollisuus otetaan huomioon 12 V -vaihtovirtageneraattoreiden hiilidioksidisäästöjä koskevassa testausmenetelmässä.
            
         
               (9)
            
            
               Jotta voidaan helpottaa tehokkaiden 12 V -vaihtovirtageneraattoreiden laajaa käyttöönottoa uusissa ajoneuvoissa, valmistajalla olisi oltava mahdollisuus hakea yhdellä sertifiointihakemuksella useiden tehokkaiden 12 V -vaihtovirtageneraattoreiden hiilidioksidisäästöjen sertifiointia. On kuitenkin asianmukaista varmistaa, että tätä mahdollisuutta käytettäessä sovelletaan mekanismia, jolla kannustetaan vain parhaimman hyötysuhteen tarjoavien vaihtovirtageneraattoreiden käyttöön.
            
         
               (10)
            
            
               Euroopan parlamentin ja neuvoston direktiivin 2007/46/EY (9) liitteiden I, VIII ja IX mukaisen asiaa koskevissa tyyppihyväksyntäasiakirjoissa käytettäväksi tarkoitetun yleisen ekoinnovaatiokoodin määrittämiseksi olisi määritettävä yksittäinen innovatiivisen teknologian koodi, jota käytetään tehokkaita 12 V-vaihtovirtageneraattoreita varten.
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksyminen
   Hyväksytään tehokkailla diodeilla varustettu Valeon tehokas vaihtovirtageneraattori ja porttiohjatuilla MOS-diodeilla varustettu Robert Bosch GmbH:n tehokas vaihtovirtageneraattori asetuksen (EY) N:o 443/2009 12 artiklassa tarkoitetuksi innovatiiviseksi teknologiaksi.
   2 artikla
   Hakemus hiilidioksidisäästöjen sertifiointia varten
   1.   Valmistaja voi hakea hiilidioksidisäästöjen sertifiointia yhdelle tai useammalle tehokkaalle 12 voltin (V) vaihtovirtageneraattorille, joka on tarkoitettu käytettäväksi M1-luokan ajoneuvoissa, mikäli se täyttää seuraavat edellytykset:
   
               a)
            
            
               kyseessä on komponentti, jota käytetään ainoastaan ajoneuvon akun lataamiseen sekä ajoneuvon sähköjärjestelmän voimanlähteenä, kun ajoneuvon polttomoottori on käynnissä;
            
         
               b)
            
            
               tehokkaan vaihtovirtageneraattorin massa on enintään 3 kg:a suurempi kuin vertailuvaihtovirtageneraattorin massa, joka on 7 kg.
            
         
               c)
            
            
               sen hyötysuhde on vähintään
               
                           i)
                        
                        
                           73,8 prosenttia bensiinikäyttöisissä ajoneuvoissa;
                        
                     
                           ii)
                        
                        
                           73,4 prosenttia turbobensiinikäyttöisissä ajoneuvoissa;
                        
                     
                           iii)
                        
                        
                           74,2 prosenttia dieselkäyttöisissä ajoneuvoissa.
                        
                     
         2.   Yhden tai useamman tehokkaan vaihtovirtageneraattorin säästöjen sertifiointia koskevaan hakemukseen on liitettävä riippumaton todentamisraportti, jossa vakuutetaan, että vaihtovirtageneraattori tai vaihtovirtageneraattorit ovat edellä 1 kohdassa esitettyjen edellytysten mukaisia.
   3.   Tyyppihyväksyntäviranomaisen on hylättävä sertifiointihakemus, jos se katsoo, ettei yksi tai usea vaihtovirtageneraattori täytä 1 kohdassa esitettyjä edellytyksiä.
   3 artikla
   Hiilidioksidisäästöjen sertifiointi
   1.   Edellä 2 artiklan 1 kohdassa tarkoitetun tehokkaan vaihtovirtageneraattorin käytön ansiosta saavutetut hiilidioksidipäästöjen vähennykset on määritettävä käyttäen liitteessä vahvistettuja menetelmiä.
   2.   Jos valmistaja hakee hiilidioksidisäästöjen sertifiointia useammalle kuin yhdelle 2 artiklan 1 kohdassa tarkoitetulle tehokkaalle vaihtovirtageneraattorille yhden ajoneuvoversion osalta, tyyppihyväksyntäviranomainen määrittää, millä testatuista vaihtovirtageneraattoreista saadaan alhaisimmat hiilidioksidisäästöt, ja kirjaa alhaisimman arvon kyseiseen tyyppihyväksyntäasiakirjaan. Arvo on mainittava vaatimustenmukaisuustodistuksessa täytäntöönpanoasetuksen (EU) N:o 725/2011 11 artiklan 2 kohdan mukaisesti.
   4 artikla
   Ekoinnovaatiokoodi
   Ekoinnovaatiokoodi ”17” merkitään tyyppihyväksyntäasiakirjaan, jossa viitataan tähän päätökseen täytäntöönpanoasetuksen (EU) N:o 725/2011 11 artiklan 1 kohdan mukaisesti.
   5 artikla
   Voimaantulo
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 14 päivänä huhtikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 140, 5.6.2009, s. 1.
   
      (2)  Komission täytäntöönpanoasetus (EU) N:o 725/2011, annettu 25 päivänä heinäkuuta 2011, henkilöautojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EY) N:o 443/2009 mukaisesti (EUVL L 194, 26.7.2011, s. 19).
   
      (3)  Komission täytäntöönpanopäätös 2013/341/EU, annettu 27 päivänä kesäkuuta 2013, Valeo Efficient Generation Alternatorin hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (EUVL L 179, 29.6.2013, s. 98).
   
      (4)  Komission täytäntöönpanopäätös 2014/465/EU, annettu 16 päivänä heinäkuuta 2014, tehokkaan DENSO-vaihtovirtageneraattorin hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla ja komission täytäntöönpanopäätöksen 2013/341/EU muuttamisesta (EUVL L 210, 17.7.2014, s. 17).
   
      (5)  Komission täytäntöönpanopäätös (EU) 2015/158, annettu 30 päivänä tammikuuta 2015, kahden Robert Bosch GmbH:n tehokkaan vaihtovirtageneraattorin hyväksymisestä innovatiivisiksi teknologioiksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (EUVL L 26, 31.1.2015, s. 31).
   
      (6)  Komission täytäntöönpanopäätös (EU) 2015/295, annettu 24 päivänä helmikuuta 2015, MELCO GXi efficient alternator -vaihtovirtageneraattorin hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (EUVL L 53, 25.2.2015, s. 11).
   
      (7)  Komission täytäntöönpanopäätös (EU) 2015/2280, annettu 7 päivänä joulukuuta 2015, tehokkaan DENSO-vaihtovirtageneraattorin hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (EUVL L 322, 8.12.2015, s. 64).
   
      (8)  Komission asetus (EY) N:o 692/2008, annettu 18 päivänä heinäkuuta 2008, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täytäntöönpanosta ja muuttamisesta (EUVL L 199, 28.7.2008, s. 1).
   
      (9)  Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).
   
      LIITE
      
         12 V -VAIHTOVIRTAGENERAATTORIN HIILIDIOKSIDISÄÄSTÖJEN MÄÄRITYSMENETELMÄ
      
      1.   JOHDANTO
      Jotta voidaan määrittää hiilidioksidisäästöt, jotka saadaan aikaan käyttämällä luokan M1 ajoneuvossa tehokasta vaihtovirtageneraattoria, on tarpeen täsmentää seuraavat:
      
                  1)
               
               
                  testausolosuhteet;
               
            
                  2)
               
               
                  testauslaitteet;
               
            
                  3)
               
               
                  tehokkaan vaihtovirtageneraattorin ja vertailuvaihtovirtageneraattorin hyötysuhteen määrittäminen;
               
            
                  4)
               
               
                  hiilidioksidisäästöjen laskeminen;
               
            
                  5)
               
               
                  tilastovirheen laskeminen.
               
            
         Symbolit, parametrit ja yksiköt
      
      
         Latinalaiset symbolit
      
      
                  
                     
               
               
                  –
               
               
                  Hiilidioksidisäästöt [g CO2/km]
               
            
                  CO2
                  
               
               
                  –
               
               
                  Hiilidioksidi
               
            
                  CF
               
               
                  –
               
               
                  Muuntokerroin (l/100 km) – (g CO2/km) [g CO2/l], siten kuin se määritellään taulukossa 3
               
            
                  h
               
               
                  –
               
               
                  Frekvenssi, siten kuin se määritellään taulukossa 1
               
            
                  I
               
               
                  –
               
               
                  Virran voimakkuus, jolla mittaus on suoritettava [A]
               
            
                  m
               
               
                  –
               
               
                  Näytteestä tehtyjen mittausten määrä
               
            
                  M
               
               
                  –
               
               
                  Vääntömomentti (Nm)
               
            
                  n
               
               
                  –
               
               
                  Pyörimisnopeus (min– 1), siten kuin se määritellään taulukossa 1
               
            
                  P
               
               
                  –
               
               
                  Teho (W)
               
            
                  
                     
               
               
                  –
               
               
                  Ekoinnovatiivisen vaihtovirtageneraattorin hyötysuhteen keskihajonta [%]
               
            
                  
                     
               
               
                  –
               
               
                  Ekoinnovatiivisen vaihtovirtageneraattorin hyötysuhteen keskiarvon keskihajonta [%]
               
            
                  
                     
               
               
                  –
               
               
                  Hiilidioksidin kokonaissäästöjen keskihajonta [g CO2/km]
               
            
                  U
               
               
                  –
               
               
                  Testijännite, jolla mittaus on suoritettava [V]
               
            
                  v
               
               
                  –
               
               
                  Uuden eurooppalaisen ajosyklin (NEDC) keskimääräinen ajonopeus (km/h)
               
            
                  VPe
                  
               
               
                  –
               
               
                  Hyötytehon kulutus (l/kWh), siten kuin se määritellään taulukossa 2
               
            
                  
                     
               
               
                  –
               
               
                  Laskettujen CO2-säästöjen herkkyys suhteessa ekoinnovatiivisen vaihtovirtageneraattorin hyötysuhteeseen
               
            
         Kreikkalaiset symbolit
      
      
                  Δ
               
               
                  –
               
               
                  Erotus
               
            
                  η
               
               
                  –
               
               
                  Vertailuvaihtovirtageneraattorin hyötysuhde (%)
               
            
                  ηEI
                  
               
               
                  –
               
               
                  Tehokkaan vaihtovirtageneraattorin hyötysuhde (%)
               
            
                  
                     
               
               
                  –
               
               
                  Ekoinnovatiivisen vaihtovirtageneraattorin hyötysuhteen keskiarvo toimintapisteessä i [%]
               
            
         Alaindeksit
      
      Indeksi (i) tarkoittaa toimintapistettä
      Indeksi (j) tarkoittaa näytteen mittaamista
      
                  EI
               
               
                  –
               
               
                  Ekoinnovaatio
               
            
                  m
               
               
                  –
               
               
                  Mekaaninen
               
            
                  RW
               
               
                  –
               
               
                  Todelliset olosuhteet
               
            
                  TA
               
               
                  –
               
               
                  Tyyppihyväksyntäolosuhteet
               
            
                  B
               
               
                  –
               
               
                  Vertailukohta
               
            2.   TESTAUSOLOSUHTEET
      Testausolosuhteiden on täytettävä standardin ISO 8854:2012 vaatimukset (1).
      
         Testauslaitteet
      
      Testauslaitteiden on oltava standardin ISO 8854:2012 eritelmien mukaiset.
      3.   MITTAUKSET JA HYÖTYSUHTEEN MÄÄRITTÄMINEN
      Tehokkaan vaihtovirtageneraattorin hyötysuhde määritetään standardin ISO 8854:2012 mukaisesti, lukuun ottamatta tässä kohdassa eriteltyjä tekijöitä.
      Mittaukset on suoritettava eri toimintapisteissä i, taulukon 1 mukaisesti. Vaihtovirtageneraattorin virran voimakkuudeksi määritellään puolet nimellisvirrasta kaikkien toimintapisteiden osalta. Vaihtovirtageneraattorin jännite ja antovirta on pidettävä vakiona kullakin nopeudella; jännite 14,3 V:ssä.
      
         Taulukko 1
      
      
         Toimintapisteet
      
      
                  Toimintapiste
                  i
               
               
                  Kesto
                  [s]
               
               
                  Pyörimisnopeus
                  ni [min– 1]
               
               
                  Frekvenssi
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Hyötysuhde lasketaan käyttämällä kaavaa 1.
      
         Kaava 1
      
      
         
      Kaikki hyötysuhdemittaukset suoritetaan peräkkäin vähintään viisi (5) kertaa. Kussakin toimintapisteessä tehtyjen mittausten keskiarvo () on laskettava.
      Ekoinnovatiivisen vaihtovirtageneraattorin hyötysuhde (ηEI) lasketaan käyttämällä kaavaa 2.
      
         Kaava 2
      
      
         
      Vaihtovirtageneraattorilla säästetään mekaanista energiaa todellisissa olosuhteissa (ΔPmRW) ja tyyppihyväksyntäolosuhteissa (ΔPmTA), siten kuin kaavassa 3 määritellään.
      
         Kaava 3
      
      ΔPm = ΔPmRW – ΔPmTA
      
      Kun todellisissa olosuhteissa säästetty mekaaninen energia (ΔPmRW) lasketaan kaavan 4 mukaisesti ja tyyppihyväksyntäolosuhteissa säästetty mekaaninen energia (ΔPmTA) kaavan 5 mukaisesti.
      
         Kaava 4
      
      
         
      
         Kaava 5
      
      
         
      jossa
      
                  PRW
                  
               
               
                  :
               
               
                  Tehotarve todellisissa olosuhteissa (W), joka on 750 W
               
            
                  PTA
                  
               
               
                  :
               
               
                  Tehotarve tyyppihyväksyntäolosuhteissa (W), joka on 350 W
               
            
                  ηB
                  
               
               
                  :
               
               
                  Tavanomaisen vaihtovirtageneraattorin hyötysuhde (%), joka on 67 %
               
            
         Hiilidioksidisäästöjen laskeminen;
      
      Tehokkaan vaihtovirtageneraattorin CO2-säästöt lasketaan seuraavalla kaavalla:
      
         Kaava 6
      
      
         
      jossa
      
                  v
               
               
                  :
               
               
                  NEDC:n keskimääräinen ajonopeus (km/h), joka on 33,58 km/h
               
            
                  VPe
                  
               
               
                  :
               
               
                  Onko hyötytehon kulutus yksilöity taulukossa 2
                  
                     Taulukko 2
                  
                  
                     Hyötytehon kulutus
                  
                  
                              Moottorityyppi
                           
                           
                              Hyötytehon kulutus (VPe)
                              [l/kWh]
                           
                        
                              Bensiini
                           
                           
                              0,264
                           
                        
                              Turbobensiini
                           
                           
                              0,280
                           
                        
                              Dieselöljy
                           
                           
                              0,220
                           
                        
            
                  CF
               
               
                  :
               
               
                  Onko tekijä yksilöity taulukossa 3
                  
                     Taulukko 3
                  
                  
                     Polttoaineen muuntokerroin
                  
                  
                              Polttoainetyyppi
                           
                           
                              Muuntokerroin (l/100 km) – (g CO2/km) (CF)
                              [g CO2/l]
                           
                        
                              Bensiini
                           
                           
                              2 330 
                           
                        
                              Dieselöljy
                           
                           
                              2 640 
                           
                        
            
         Tilastovirheen laskeminen
      
      Mittausten aiheuttamat tilastovirheet testimenetelmän tuloksissa on ilmaistava määrällisesti. Keskihajonta kussakin toimintapisteessä lasketaan seuraavassa kaavassa määritellyllä tavalla:
      
         Kaava 7
      
      
         
      Vaihtovirtageneraattorin hyötysuhdearvon keskihajonta () lasketaan kaavalla 8:
      
         Kaava 8
      
      
         
      Vaihtovirtageneraattorin hyötysuhteen keskihajonta () aiheuttaa virheen CO2-säästöihin (). Virhe lasketaan kaavalla 9.
      
         Kaava 9
      
      
         
      
         Tilastollinen merkitsevyys
      
      Kunkin tehokkaalla vaihtovirtageneraattorilla varustetun ajoneuvotyypin, variantin ja version osalta on osoitettava, että kaavalla 9 lasketun CO2-säästön virhe ei ole suurempi kuin CO2-säästöjen kokonaismäärän ja täytäntöönpanoasetuksen (EU) N:o 725/2011 9 artiklan 1 kohdassa vahvistetun säästöjen vähimmäisarvon erotus (ks. kaava 10).
      
         Kaava 10
      
      
         
      jossa
      
                  MT
               
               
                  :
               
               
                  Vähimmäisarvo [g CO2/km], joka on 1 g CO2/km
               
            
         Testi- ja arviointiraportti
      
      Raportissa on mainittava:
      
                  —
               
               
                  Testattujen vaihtovirtageneraattoreiden malli ja massa
               
            
                  —
               
               
                  Koetuspenkin kuvaus
               
            
                  —
               
               
                  Testin tulokset (mitatut arvot)
               
            
                  —
               
               
                  Lasketut tulokset ja vastaavat kaavat
               
            
         Ajoneuvoihin asennettava tehokas vaihtovirtageneraattori
      
      Tyyppihyväksyntäviranomaisen on sertifioitava CO2-säästöt tehokkaalla vaihtovirtageneraattorilla ja vertailuvaihtovirtageneraattorilla tehtyjen mittausten perusteella käyttäen tässä liitteessä vahvistettua testausmenetelmää. Jos vältetyt hiilidioksidipäästöt ovat alle 9 artiklan 1 kohdan toisessa alakohdassa vahvistetun vähimmäisarvon, sovelletaan täytäntöönpanoasetuksen (EU) N:o 725/2011 11 artiklan 2 kohdan toista alakohtaa.
      
         (1)  ISO 8854:2012 Road vehicles – Alternators with regulators – Test methods and general requirements. Viitenumero ISO 8854:2012, julkaistu 1. kesäkuuta 2012.